Na temelju članka 48. Zakona o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 34. Statuta Grada Skradina („Službeni vjesnik Šibensko-kninske županije“, broj 3/21 i 15/22), a u skladu s odredbama Zakona o proračunu („Narodne novine“, broj 144/21) i odredbama članka 17.a Odluke o dopuni Odluke o izvršavanju Proračuna Grada Skradina za 2022. godinu (klasa: 400-06/21-01/1 i urbroj 2182/03-02-22-10), a po zahtjevu Udruge Gradska Glazba Skradin iz Skradina, zastupana po predsjedniku udruge Domagoju Duilu, Gradsko vijeće Grada Skradina, donosi

**ODLUKU**

**o davanju jednokratne kratkoročne pozajmice Udruzi Gradska glazba Skradin**

**Članak 1.**

Udruzi Gradska Glazba Skradin, dr, Franje Tuđmana 39, OIB 30671306382, zastupane po predsjedniku udruge Domagoju Duilu, koja provodi projekt „Društveni centar Grada Skradina“ (Kodni broj UP.04.2.1.07.0118 ) u okviru Ugovora o dodjeli bespovratnih sredstava za projekte koji se financiraju iz europskog socijalnog fonda u financijskom razdoblju 2014.-2020., odobrava se jednokratna kratkoročna pozajmica u iznosu od **279.772,75** kuna (37.132,23 €, Fiksni tečaj konverzije 1 EUR=7,53450), a sve u svrhu premošćenja neravnomjernog priljeva sredstava temeljem zahtjeva za nadoknadom sredstava.

Sredstva će se koristiti za podmirenje troškova vezanih uz provedbu projekta „Društveni centar Grada Skradina“ (Kodni broj UP.04.2.1.07.0118 ), koji provodi udruga, a iznos pozajmice će se osigurati u Proračunu Grada Skradina za 2022. godinu.

**Članak 2.**

 Pozajmica iz članka 1. ove Odluke isplatiti će se na žiro račun Udruge Gradska glazba Skradin IBAN HR6323900011199002545, otvoren kod Hrvatske poštanske banke d.d., s rokom povrata najkasnije do 30. lipnja 2023. godine. Sredstvo osiguranja povrata pozajmice je bjanko zadužnica ovjerena kod javnog bilježnika.

**Članak 3.**

Pozajmica iz članka 1. ove Odluke se daje beskamatno imajući na umu njezinu krajnju namjenu.

**Članak 4.**

Ova Odluka stupa na snagu danom stupanja na snagu Odluke o dopuni Odluke o izvršenju Proračuna Grada Skradina za 2022. godinu, a objavit će se na oglasnoj ploči Grada Skradina.

**KLASA: 402-06/22-01/11**

**URBROJ: 2182-03-02-22-1**

**Skradin, 5. prosinca 2022.**

**GRADSKO VIJEĆE**

**GRADA SKRADINA**

**PREDSJEDNICA**

Nadija Zorica, v.r.

DOSTAVITI

1. Gradskoj Glazbi Skradin, dr. Franje Tuđmana 39, Skradin
2. Upravnom odjelu za financije, imovinsko-pravne poslove i društvene djelatnosti, ovdje,
3. Pismohrani, ovdje.